proxectonos/corpus_dominio_legal_administrativo_tmp huggingface dataset:
DECRETO 4/2010, do 14 de xaneiro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción de mellora da seguridade viaria na estrada AC-552 no municipio de Coristanco. (Clave AC/07/236.06).
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 29/01/2010

O 16 de abril de 2009 a Dirección Xeral de Obras Públicas resolveu aprobar o proxecto de construción de mellora da seguridade viaria na estrada AC-552 (clave AC/07/236.06).
Este proxecto AC/07/236.06 propón a mellora da seguridade viaria na estrada AC-552 no treito comprendido entre os p.k. 35+000 e 37+000.
A xustificación da urxencia de ocupación dos bens e dereitos precisos para a execución do proxecto de construción de mellora da seguridade viaria na estrada AC-552 (clave AC/07/236.06), vén motivada, polo tanto, pola súa incidencia na seguridade viaria, evitando riscos innecesarios para os veciños de Coristanco que utilizan esta vía para acceder aos servizos públicos mencionados así como ás súas vivendas, xa que a mellora consistirá esencialmente no acondicionamento de interseccións coa creación de carrís centrais de saída e incorporación, carrís laterais ou cuñas de aceleración e deceleración, para o cal será preciso ensanchar a plataforma nalgún treito.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Medio Ambiente, Territorio e Infraestruturas.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, a proposta do conselleiro de Medio Ambiente, Territorio e Infraestruturas e logo da deliberación do Consello da Xunta na súa reunión do día catorce de xaneiro de dous mil dez,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, así como en calquera das modificacións que sexa necesario realizar para a súa execución, para os efectos de expropiación no proxecto de construción de mellora da seguridade viaria na estrada AC-552 (clave AC/07/236.06).
Santiago de Compostela, catorce de xaneiro de dous mil dez.
Alberto Núñez Feijóo
Presidente
Agustín Hernández Fernández de Rojas
Conselleiro de Medio Ambiente, Territorio
e Infraestruturas
RESOLUCIÓN do 5 de xaneiro de 2010, da Secretaría Xeral de Medios, pola que se dá publicidade aos convenios de colaboración subscritos no terceiro cuadrimestre do ano 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 29/01/2010

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase dar publicidade aos convenios de colaboración subscritos pola Secretaría Xeral de Medios no terceiro cuadrimestre do ano 2009, os cales se relacionan no anexo a esta resolución.
Santiago de Compostela, 5 de xaneiro de 2010.
Alfonso Cabaleiro Durán
Secretario xeral de Medios
Ver referencia pdf "01900D002P006.PDF"
RESOLUCIÓN do 12 de xaneiro de 2010 pola que se lles dá publicidade aos convenios de colaboración subscritos polo Instituto Galego de Estatística no terceiro cuadrimestre de 2009.
INSTITUTO GALEGO DE ESTATÍSTICA — III. OUTRAS DISPOSICIÓNS — 03/02/2010

De acordo co previsto no artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG nº 136, do 14 de xullo), onde se establece que os organismos autónomos dependentes da Comunidade Autónoma de Galicia deberán publicar cuadrimestralmente no Diario Oficial de Galicia unha relación dos convenios de colaboración asinados no cuadrimestre anterior e, en virtude das facultades que teño concedidas,
RESOLVO:
Único.-Facer pública a relación de convenios subscritos polo Instituto Galego de Estatística nos meses de setembro, outubro, novembro e decembro de 2009, que se anexa a esta resolución.
Santiago de Compostela, 12 de xaneiro de 2010.
José A. Campo Andión
Director do Instituto Galego de Estatística
Ver referencia pdf "02200D005P015.PDF"
RESOLUCIÓN do 7 de xaneiro de 2010 pola que se publica o estado de execución do orzamento da comunidade autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao terceiro trimestre de 2009.
CONSELLERÍA DE FACENDA — III. OUTRAS DISPOSICIÓNS — 03/02/2010

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da comunidade autónoma e as súas modificacións, e a situación de tesouraría e movementos por operacións orzamentarias e extraorzamentarias correspondentes ao terceiro trimestre de 2009, que figuran como anexo a esta resolución.
Santiago de Compostela, 7 de xaneiro de 2010.
Marta Fernández Currás
Conselleira de Facenda
Ver referencia pdf "02200D003P007.PDF"
Ver referencia pdf "02200D004P012.PDF"
ORDE do 22 de xaneiro de 2010 pola que se nomean novos vogais do Consello Galego de Cooperación para o Desenvolvemento en representación dos axentes de cooperación.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 02/02/2010

De acordo co establecido no número 5 do artigo 11 do Decreto 326/2004, do 29 de decembro, polo que se regulan os órganos de coordinación e asesoramento en materia de cooperación para o desenvolvemento e polo que se crea o Rexistro de Axentes de Cooperación para o Desenvolvemento, os vogais do Consello Galego de Cooperación para o Desenvolvemento serán nomeados e destituídos polo titular do departamento competente, logo da proposta das entidades con representación naquel, mediante orde publicada no Diario Oficial de Galicia, e desempeñarán os seus cargos por un período de catro anos.
Mediante Orde do 7 de abril de 2005 nomeáronse os vogais do Consello Galego de Cooperación para o Desenvolvemento en representación dos axentes de cooperación (DOG do 25 de abril de 2005) e o seu mandato finalizou o 24 de abril de 2009.
Por Orde do 3 de xullo de 2009 renovouse o Consello Galego de Cooperación para o Desenvolvemento co nomeamento de novos vogais representantes dos axentes de cooperación, exceptuados os representantes das universidades galegas e das comunidades galegas no exterior.
Polo tanto, vistas as propostas de nomeamento formuladas polos axentes de cooperación para o desenvolvemento e de acordo co disposto no número 5 do artigo 11 do Decreto 326/2004, do 29 de decembro
DISPOÑO:
Artigo único.
Nomear como vogais titulares do Consello Galego de Cooperación para o Desenvolvemento en representación dos axentes de cooperación:
* Polas comunidades galegas no exterior, proposto pola comisión delegada do Consello das Comunidades Galegas.
-Titular: Antonio Piñón Martín
* Polas universidades galegas, proposto polo Consello Galego de Universidades.
-Titular: Agustín Merino García
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 22 de xaneiro de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
RESOLUCIÓN do 25 de xaneiro de 2010 pola que se publica o tipo de xuro para o primeiro semestre de 2010 para as operacións acollidas ás bases reguladoras das axudas para a habilitación de liñas de financiamento subsidiado para microempresas, proxectos emprendedores e investimentos das pemes para a mellora competitiva na Comunidade Autónoma de Galicia (Programa Re-Imaxina).
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 02/02/2010

Mediante Resolución do 22 de xullo de 2009 (Diario Oficial de Galicia nº 148, do 30 de xullo) fixéronse públicas as bases reguladoras das axudas para a habilitación de liñas de financiamento subsidiado para microempresas, proxectos emprendedores e investimentos das pemes para a mellora competitiva na Comunidade Autónoma de Galicia, instrumentadas mediante convenio de colaboración subscrito entre o Instituto Galego de Promoción Económica (Igape), as sociedades de garantía recíproca e as entidades financeiras adheridas.
De conformidade co establecido no artigo 7.2º das bases reguladoras, e unha vez verificados os datos relativos á evolución do euribor a prazo de seis meses durante o mes de novembro de 2009,
RESOLVO:
Primeiro.-Os tipos de xuro de referencia que se aplicarán durante o primeiro semestre do ano 2010 ás operacións en vigor das liñas 2 e 3, ao amparo da Resolución do 22 de xullo de 2009 (Diario Oficial de Galicia nº 148, do 30 de xullo) pola que se dou publicidade ás bases reguladoras das axudas para a habilitación de liñas de financiamento subsidiado para microempresas, proxectos emprendedores e investimentos das pemes para a mellora competitiva na Comunidade Autónoma de Galicia, instrumentadas mediante convenio de colaboración subscrito entre o Instituto Galego de Promoción Económica, as sociedades de garantía recíproca e as entidades financeiras adheridas (Programa Re-Imaxina), será do 0,993%.
Segundo.-As entidades financeiras deberán comunicarlles aos beneficiarios dos préstamos subvencionados a variación do tipo de xuro.
Santiago de Compostela, 25 de xaneiro de 2010.
Joaquín Varela de Limia de Cominges
Director xeral do Instituto Galego de Promoción Económica
RESOLUCIÓN do 15 de xaneiro de 2010, da Secretaría Xeral e do Patrimonio da Consellería de Facenda, pola que se dá publicidade aos convenios de colaboración subscritos por esta consellería no terceiro cuadrimestre do ano 2009.
CONSELLERÍA DE FACENDA — III. OUTRAS DISPOSICIÓNS — 02/02/2010

En virtude do establecido no artigo 11 da Lei 4/2006, do 30 de xuño, de transparencia e boas prácticas na Administración pública galega,
DISPOÑO:
Artigo único.-Dar publicidade á relación dos convenios subscritos pola Consellería de Facenda nos meses de setembro, outubro, novembro e decembro do ano 2009, que se incorpora como anexo a esta resolución.
Santiago de Compostela, 15 de xaneiro de 2010.
Rosa María Pedrosa Pedrosa
Secretaria xeral e do Patrimonio
Ver referencia pdf "02100D003P005.PDF"
DECRETO 6/2010, do 21 de xaneiro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción de mellora da seguridade viaria na estrada AC-213, no municipio de Cambre, no treito entre os puntos quilométricos 2+360 ao 3+810. (Clave AC/07/128.06).
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 02/02/2010

Con data do 20 de outubro de 2008, a Dirección Xeral de Obras Públicas resolveu aprobar o proxecto de construción de mellora da seguridade viaria na estrada AC-213, clave AC/07/128.06.
Este proxecto propón a mellora da seguridade viaria na estrada AC-213, no treito comprendido entre os puntos quilométricos 2+360 ao 3+810.
A xustificación da urxencia de ocupación dos bens e dereitos precisos para a execución desta actuación vén motivada pola necesaria eliminación dun tramo de concentración de accidentes e a súa incidencia na seguranza viaria, evitando riscos innecesarios para os veciños de Cambre que utilizan esta vía para acceder aos servizos públicos así como ás súas vivendas, xa que a mellora consistirá esencialmente na creación e acondicionamento de carrís, beiravías, beirarrúas, vías de servizo e aparcadoiros.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Medio Ambiente, Territorio e Infraestruturas.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Medio Ambiente, Territorio e Infraestruturas e logo da deliberación do Consello da Xunta na súa reunión do día vinte e un de xaneiro de dous mil dez,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído así como en calquera das modificacións que sexa necesario realizar para a súa execución, para efectos de expropiación no proxecto de construción de mellora da seguridade viaria na estrada AC-213, clave AC/07/128.06.
Santiago de Compostela, vinte e un de xaneiro de dous mil dez.
Alberto Núñez Feijóo
Presidente
Agustín Hernández Fernández de Rojas
Conselleiro de Medio Ambiente, Territorio
e Infraestruturas
EDICTO (A151/2009).
TRIBUNAL DE CONTAS (SECCIÓN DE AXUIZAMENTO-DEPARTAMENTO PRIMEIRO) — III. OUTRAS DISPOSICIÓNS — 28/01/2010

Por medio deste edicto faise público, para lle dar cumprimento ao acordado pola conselleira da Sección de Axuizamento do Tribunal de Contas, por providencia con data do 15 de decembro de 2009, ditada no procedemento de reintegro por alcance nº A151/2009 do ramo de entidades locais (Concello do Saviñao), ámbito territorial da provincia de Lugo, que neste tribunal se segue xuízo contable con motivo do posible descuberto producido nos fondos do Concello do Saviñao por valor de oitenta mil trescentos sesenta e sete euros con vinte e seis céntimos (80.367,26 euros), como consecuencia das irregularidades postas de manifesto no informe de fiscalización do Consello de Contas de Galicia sobre o citado Concello, correspondente aos exercicios 2002-2003, o cal se fai saber coa finalidade de que os legalmente habilitados para o mantemento ou oposición á pretensión da responsabilidade contable poidan comparecer en forma nos autos dentro do prazo de nove días.
Madrid, quince de decembro de dous mil nove.
Carlos Cubillo Rodríguez
Letrado secretario
RESOLUCIÓN do 4 de decembro de 2009 pola que se dá publicidade á resolución das axudas solicitadas ao abeiro da Orde do 27 de febreiro de 2009 pola que se establecen as bases reguladoras das axudas para a promoción da recría de gando vacún en Galicia e se convocan para o ano 2009.
CONSELLERÍA DO MEDIO RURAL — III. OUTRAS DISPOSICIÓNS — 28/01/2010

Mediante Orde do 27 de febreiro de 2009, da Consellería do Medio Rural fíxose pública a convocatoria das axudas para a promoción da recría de gando vacún en Galicia e se convocan para o ano 2009. (Diario Oficial de Galicia do 10 de marzo).
O artigo 12.9º da orde reguladora dispón: «Todas as resolucións serán notificadas de acordo co establecido na Lei 30/1992, do 26 de novembro, de réxime xurídico das administracións públicas e do procedemento administrativo común.
De conformidade co establecido no artigo 59.6º b) da indicada lei, «a notificación realízarase mediante a publicación no Diario Oficial de Galicia, no taboleiro de anuncios e na páxina web da Consellería do Medio Rural».
No artigo 6º da mencionada orde de convocatoria determínanse os requisitos que deberían cumprir os candidatos das axudas correspondentes tendo en conta as bases establecidas na antedita convocatória, así como os créditos dispoñíbeis.
De acordo coa proposta de resolución da Dirección Xeral de Produción AgropecuAria,
RESOLVO:
Primeiro.-En aplicación do baremo establecido no artigo 11º da devandita orde de convocatoria, estimar as solicitudes de axudas e pola contía sinalada, aos solicitantes que se relacionan no anexo I desta resolución, numerados correlativamente desde o nº 1: Casa Palacio, SC RGV27010332909 ata o nº 944: López López, José RGV27010434409.
Segundo.-Desestimar as solicitudes de axudas aos solicitantes que se relacionan no anexo II desta resolución, coa indicación do motivo, numerados correlativamente desde o nº 945: Fernández Díaz, Antonio RGV27010347209, ata o nº 4238: Mouriz Ferreiro, Manuel RGV27010291809.
Esta resolución esgota a vía administrativa e contra ela poderase interpor recurso potestativo de reposición ante o conselleiro de Medio Rural, no prazo dun mes, contado desde o día seguinte ao da súa notificación, de conformidade co establecido nos artigos 107, 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común; ou ben directamente recurso contencioso-administrativo ante o Tribunal Superior de Xustiza de Galicia, no prazo de dous meses contados a partir do día seguinte ao da súa notificación, de acordo co establecido nos artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 4 de decembro de 2009.
P.D. (Orde 24-4-2009)
Jorge Atán Castro
Secretario xeral da Consellería do Medio Rural
Ver referencia pdf "01800D003P009.PDF"
Ver referencia pdf "01800D005P074.PDF"
RESOLUCIÓN do 19 de xaneiro de 2010, da Secretaría Xeral da Consellería de Presidencia, Administracións Públicas e Xustiza, pola que se dá publicidade aos convenios de colaboración subscritos por esta consellería no terceiro cuadrimestre do ano 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 08/02/2010

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) impón a cada Consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
DISPOÑO:
Artigo primeiro.-Darlle publicidade á relación dos convenios subscritos pola Consellería de Presidencia, Administracións Públicas e Xustiza nos meses de setembro, outubro, novembro e decembro do ano 2009, que se incorpora como anexo I a esta resolución.
Artigo segundo.-Darlle publicidade á relación dos convenios subscritos pola Consellería de Presidencia, Administracións Públicas e Xustiza, que se incorporan como anexo II a esta resolución e que non foron publicitados.
Santiago de Compostela, 19 de xaneiro de 2010.
Beatriz Cuiña Barja
Secretaria xeral da Consellería de Presidencia, Administracións Públicas e Xustiza
Ver referencia pdf "02500D001P006.PDF"
CORRECCIÓN de erros.-Resolución do 15 de decembro de 2009 pola que se aproban as bases reguladoras das subvencións aos proxectos dinamizadores das áreas rurais de Galicia e se anuncia a convocatoria para o ano 2010.
AXENCIA GALEGA DE DESENVOLVEMENTO RURAL — III. OUTRAS DISPOSICIÓNS — 28/01/2010

Advertidos erros no anexo I da citada resolución, publicada no DOG número 250, do 24 de decembro de 2009, cómpre facer as oportunas correccións:
-Na páxina 19.479, onde di: « Con carácter xeral, para todas as operacións, non son:», debe dicir: «... Con carácter xeral, para todas as operacións, non son subvencionables:».
-Na páxina 19.479, onde di: « Indicador Municipal da Renda dos Fogares (IMRF) do ano 2003...»; debe dicir: «... Indicador Municipal da Renda dos Fogares (IMRF) do ano 2002».
-Na páxina 19.480, onde di: «... Indicador Municipal da Renda dos Fogares (IMRF) do ano 2003»; debe dicir: «... Indicador Municipal da Renda dos Fogares (IMRF) do ano 2002».
-Na páxina 19.484, onde di: «Persoas xurídicas de dereito privado sen ánimo de lucro...»; debe dicir: «Persoas físicas ou xurídicas de dereito privado sen ánimo de lucro...».
-Na páxina 19.485, onde di: « no caso da enerxía solar térmica, non serán aquelas instalacións dedicadas...»; debe dicir: «... no caso da enerxía solar térmica, non serán subvencionables aquelas instalacións dedicadas...».
-Na páxina 19.485, onde di: «Medida V. Conservación e mellora do patrimonio natural»; debe dicir: «Medida V. Conservación e mellora do patrimonio rural».
ORDE do 22 de decembro de 2009 pola que se crea e se integra na Rede de Bibliotecas de Galicia a Axencia de Lectura de Vilamartín de Valdeorras.
CONSELLERÍA DE CULTURA E TURISMO — III. OUTRAS DISPOSICIÓNS — 28/01/2010

Vista a proposta do subdirector xeral de Promoción e Difusión da Cultura, de conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
RESOLVO:
Primeiro.-Crear e integrar na Rede de Bibliotecas de Galicia a Axencia de Lectura de Vilamartín de Valdeorras.
Segundo.-A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro.-O prazo de sinatura deste convenio non deberá ser superior aos tres meses. De non cumprirse este prazo deixarase sen efecto a posible resolución favorable e suporá o arquivo definitivo da solicitude.
Cuarto.-O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de Bibliotecas de Galicia.
Santiago de Compostela, 22 de decembro de 2009.
Roberto Varela Fariña
Conselleiro de Cultura e Turismo
RECURSO de inconstitucionalidade número 1065-2010.
TRIBUNAL CONSTITUCIONAL — I. DISPOSICIÓNS XERAIS — 02/03/2010

O Pleno do Tribunal Constitucional, por providencia do 18 de febreiro actual, admitiu a trámite o recurso de inconstitucionalidade número 1065-2010, promovido polo presidente do Goberno, en relación cos artigos 2, puntos tres, cinco, sete, dez, once, trece e quince; 3, puntos catro e cinco, e a disposición transitoria primeira da Lei 10/2009, do 30 de decembro, de modificación do Decreto lexislativo 1/2005, do 10 de marzo, polo que se aproba o texto refundido das leis 7/1985, do 17 de xullo, e 4/1996, do 31 de maio, de caixas de aforros de Galicia. Faise constar que o presidente do Goberno invocou o artigo 161.2º da Constitución, o que produce a suspensión da vixencia e aplicación dos preceptos impugnados desde a data de interposición do recurso, 9 de febreiro de 2010, para as partes do proceso, e desde a publicación do correspondente edicto no BOE para os terceiros.
Madrid, 18 de febreiro de 2010.
Herminia Palencia Guerra
Secretaria de Xustiza do Pleno
RESOLUCIÓN do 16 de febreiro de 2010 pola que se publica o plan de estudos de graduado ou graduada en Historia.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 12/03/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 30 de outubro de 2009 (publicado no BOE do 5 de xaneiro de 2010 por Resolución do secretario de Estado de Universidades do 13 de novembro de 2009).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de graduado/a en Historia, que quedará estruturado segundo consta no anexo.
Santiago de Compostela, 16 de febreiro de 2010.
Senén Barro Ameneiro
Reitor da Universidade de Santiago de Compostela
Ver referencia pdf "04900D012P053.PDF"
Ver referencia pdf "04900D013P054.PDF"
RESOLUCIÓN do 16 de febreiro de 2010 pola que se publica o plan de estudos de graduado ou graduada en Linguas e Literaturas Modernas.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 12/03/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 30 de outubro de 2009 (publicado no BOE do 5 de xaneiro de 2010 por Resolución do secretario de Estado de Universidades do 13 de novembro de 2009).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de graduado/a en Linguas e Literaturas Modernas, que quedará estruturado segundo consta no anexo.
Santiago de Compostela, 16 de febreiro de 2010.
Senén Barro Ameneiro
Reitor da Universidade de Santiago de Compostela
Ver referencia pdf "04900D011P040.PDF"
DECRETO 25/2010, do 11 de marzo, polo que se dispón que cese Hipólito José Ramón Pérez Novo como director da Axencia de Protección da Legalidade Urbanística.
CONSELLERÍA DE MEDIO AMBIENTE, TERRITORIO E INFRAESTRUTURAS — II. AUTORIDADES E PERSOAL — 12/03/2010

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, e no artigo 15 f) do Decreto 213/2007, polo que se aproban os estatutos da Axencia de Protección da Legalidade Urbanística, por proposta do conselleiro de Medio Ambiente, Territorio e Infraestruturas, e logo da deliberación do Consello da Xunta de Galicia na súa reunión do día once de marzo de dous mil dez,
DISPOÑO:
Que cese Hipólito José Ramón Pérez Novo como director da Axencia de Protección da Legalidade Urbanística, agradecéndolle os servizos prestados.
Santiago de Compostela, once de marzo de dous mil dez.
Alberto Núñez Feijóo
Presidente
Agustín Hernández Fernández de Rojas
Conselleiro de Medio Ambiente, Territorio
e Infraestruturas
b) NOMEAMENTOS CONSELLERÍA DE MEDIO AMBIENTE, TERRITORIO
E INFRAESTRUTURAS
DECRETO 26/2010, do 11 de marzo, polo que se nomea directora da Axencia de Protección da Legalidade Urbanística a María Martínez Allegue.
CONSELLERÍA DE MEDIO AMBIENTE, TERRITORIO E INFRAESTRUTURAS — II. AUTORIDADES E PERSOAL — 12/03/2010

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, e nos artigos 15 f) e 17 do Decreto 213/2007, polo que se aproban os estatutos da Axencia de Protección da Legalidade Urbanística, por proposta do conselleiro de Medio Ambiente, Territorio e Infraestruturas, e logo de deliberación do Consello da Xunta de Galicia na súa reunión do día once de marzo de dous mil dez,
DISPOÑO:
Artigo único.-Nomear, como directora da Axencia de Protección da Legalidade Urbanística, a María Martínez Allegue.
Santiago de Compostela, once de marzo de dous mil dez.
Alberto Núñez Feijóo
Presidente
Agustín Hernández Fernández de Rojas
Conselleiro de Medio Ambiente, Territorio
e Infraestruturas
CONSELLERÍA DE SANIDADE
CORRECCIÓN de erros.-Orde do 5 de febreiro de 2010 pola que se modifica a Orde do 11 de febreiro de 2009 pola que se nomean os membros da comisión de participación cidadá.
CONSELLERÍA DE SANIDADE — II. AUTORIDADES E PERSOAL — 12/03/2010

Advertidos erros nos artigos 1º, 2º e 3º da devandita orde publicada no Diario Oficial de Galicia nº 28, do xoves 11 de febreiro de 2010, cómpre efectuar as seguintes correccións:
Artigo 1º
Na páxina 1.708 no punto j) incluír: « Raúl Francés Rodríguez (ex alcalde do Porriño) ».
Artigo 2º
Na páxina 1.709 onde di: « xerente de Atención Primaria Sur »; debe dicir: « xerente de Atención Primaria Vigo».
Na páxina 1.709 no punto j) incluír: « Marcos David Besada Estévez (alcalde de Salceda de Caselas) ».
Artigo 3º
Na páxina 1.713 no anexo IX, onde di: « Carlos Paz Miño »; debe dicir: « Germán González Pazó ».
Na páxina 1.714 no anexo XI:
Onde di: « Atención Primaria Sur »; debe dicir: « Atención Primaria Vigo ».
Onde di: « Complexo Hospitalario Universitario de Santiago de Compostela »; debe dicir: « Complexo Hospitalario Universitario de Vigo ».
Onde di: « Mª Jesús Escudero Lago (alcaldesa de Mos) »; debe dicir: « Mª Jesús Escudero Lago (concelleira de Mos) ».
Onde di: « Raúl Francés Rodríguez (alcalde do Porriño)»; debe dicir: « ...Xosé Manuel Millán Otero (alcalde de Moaña) ».
Onde di: « José Manuel Millán Otero (alcalde de Moaña) »; debe dicir: « ...Marcos David Besada Estévez (alcalde de Salceda de Caselas) ».
RESOLUCIÓN do 29 de xaneiro de 2010, da Dirección Xeral de Relacións Laborais, pola que se dispón o rexistro, o depósito e a publicación, no Diario Oficial de Galicia, do acordo da comisión mixta paritaria do convenio colectivo galego de editoriais, relativo á aprobación da táboa salarial para o ano 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 01/03/2010

Visto o acordo polo que se aproba a táboa salarial para o ano 2010, que subscribiu a comisión mixta paritaria do convenio colectivo galego de editoriais, na xuntanza que tivo lugar o 20 de xaneiro de 2010, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
A Dirección Xeral de Relacións Laborais
ACORDA:
Primeiro.-Ordenar a inscrición da dita revisión salarial no Rexistro Xeral de Convenios desta dirección xeral.
Segundo.-Remitir o texto orixinal ao correspondente servizo deste centro directivo.
Tercero.-Dispoñer a súa publicación no Diario Oficial de Galicia.
Santiago de Compostela, 29 de xaneiro de 2010.
Odilo Martiñá Rodríguez
Director xeral de Relacións Laborais
ANEXO
En Vigo, na sede da Editorial Galaxia, S.A., ás 10.30 horas do día 20 de xaneiro de 2010, coa asistencia de Pilar Sampil Sanchez e Carlos del Pulgar Sabín, en representación da Asociación Galega de Editores e de Fernando Fernández González e Jesús Costa Argibay, en representación do Sindicato Confederación Intersindical Galega ( CIG), ten lugar a reunión da comisión mixta paritaria do convenio galego de editoriais, coa seguinte orde do día:
1º.-Táboa salarial ano 2010.
Adoptanse os seguintes acordos:
1º.-Táboa salarial ano 2010.
Consonte os artigos 48º.-Salario mínimo anual, 49º.-Salario Base, 50º.-Complemento lineal, 51º.-Gratificacións extraordinarias e 52º.-Paga de beneficios, do convenio colectivo galego de editoriais, establécese que:
Con efecto desde o 1 de xaneiro de 2010, a comisión mixta paritaria do convenio colectivo galego de editoriais acorda proceder ao aumento do salario mínimo anual, no IPC real do ano 2009 que para Galicia calculase o Instituto Nacional de Estatística, 0,9% máis 0,25%, consonte a táboa salarial anexa .
O que, de conformidade con esta acta, asinamos en Vigo, o 20 de xaneiro de 2010.
Pola organización sindical CIG:
Jesús Costa Argibay
Fernando Fernández González
Pola Asociación Galega de Editores:
Pilar Sampil Sánchez
Carlos del Pulgar Sabín
Ver referencia pdf "04000D010P073.PDF"
INSTITUTO GALEGO DE CONSUMO
CORRECCIÓN de erros.-Orde do 5 de febreiro de 2010 pola que se convocan axudas en réxime de concorrencia competitiva dirixidas ao alumnado de centros educativos sostidos con fondos públicos para realizar actividades de inmersión lingüística no ano 2010.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/03/2010

Advertido erro na citada orde, publicada no Diario Oficial de Galicia nº 28, do 11 de febreiro de 2010, cómpre facer a oportuna rectificación:
-Na páxina 1.721, artigo 1º, punto 1, onde di:
Ver referencia pdf "04000D006P030.PDF"
ORDE do 3 de marzo de 2010 pola que se modifica o artigo 6 do anexo III da Orde do 24 de xuño de 2009 (Diario Oficial de Galicia do 6 de xullo) pola que se establecen as bases para a convocatoria, en réxime de concorrencia competitiva, das subvencións correspondentes aos programas sectoriais de investigación aplicada, Peme I+D e I+D Suma do Plan Galego de Investigación, Desenvolvemento e Innovación Tecnolóxica (Incite), e se procede á súa convocatoria para o ano 2009.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 12/03/2010

Por Orde do 24 de xuño de 2009 (Diario Oficial de Galicia do 6 de xullo) establécense as bases para a convocatoria, en réxime de concorrencia competitiva, das subvencións correspondentes aos programas sectoriais de investigación aplicada, Peme I+D e I+D Suma do Plan Galego de Investigación, Desenvolvemento e Innovación Tecnolóxica (Incite), e se procede á súa convocatoria para o ano 2009.
No artigo 6 do anexo III da devandita orde establécense os prazos para presentar a documentación xustificativa das subvencións concedidas e para a emisión das facturas correspondentes aos gastos realizados. A data de resolución destas axudas fixo necesario modificar os prazos previstos para a súa xustificación; esta ampliación realizouse por Orde do 10 de novembro de 2009 (DOG do 18 de novembro).
Co fin de viabilizar o proceso de xestión e dado que non se causa prexuízo a terceiros, é necesario agora realizar unha nova modificación que só afecta os proxectos plurianuais que solicitaron pagamento anticipado.
Por todo o que antecede,
DISPOÑO:
A modificación do artigo 6 do anexo III da Orde do 24 de xuño de 2009 (Diario Oficial de Galicia do 6 de xullo) pola que se establecen as bases para a convocatoria, en réxime de concorrencia competitiva, das subvencións correspondentes aos programas sectoriais de investigación aplicada, Peme I+D e I+D Suma do Plan Galego de Investigación, Desenvolvemento e Innovación Tecnolóxica (Incite), e se procede á súa convocatoria para o ano 2009, do seguinte xeito:
Para os proxectos plurianuais concedidos a empresas e centros tecnolóxicos de carácter privado con pagamento anticipado, amplíase o prazo de presentación da xustificación correspondente á anualidade 2009 e a data límite de realización dos pagamentos dos gastos executados ata o 30 de abril de 2010.
Santiago de Compostela, 3 de marzo de 2010.
Javier Guerra Fernández
Conselleiro de Economía e Industria
CORRECCIÓN de erros.-Resolución do 19 de novembro de 2009, da Secretaría Xeral para o Deporte, pola que se conceden subvencións aos concellos ao abeiro da Resolución do 30 de xullo de 2009 pola que se aproban as bases reguladoras para a concesión de subvencións a concellos de Galicia, en réxime de concorrencia competitiva, para a realización de obras de construción, mellora, acondicionamento e reforma de instalacións e espazos deportivos e para a adquisición de equipamentos deportivos e pola que se convocan as correspondentes ao ano 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 12/03/2010

Advertido erro na contía da subvención outorgada ao Concello de Padrón para as finalidades previstas no punto b) do artigo 2º da resolución de convocatoria (equipamentos) na citada resolución, publicada no Diario Oficial de Galicia nº 231, do 25 de novembro de 2009, debe facerse a seguinte corrección: onde di: «10.000 », debe dicir: «11.600 ».
ORDE do 8 de febreiro de 2010 pola que se autoriza o cambio de denominación do colexio de educación infantil e primaria Dr. Eijo Garay de Vigo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/03/2010

De conformidade co establecido no artigo 8.1º do Regulamento das escolas de educación infantil e dos colexios de educación primaria, aprobado por Decreto 374/1996, do 17 de outubro, por proposta da Dirección Xeral de Centros e Recursos Humanos, esta consellería
DISPÓN:
Autorizar o cambio de denominación específica do seguinte centro:
Provincia: Pontevedra.
Concello: Vigo.
Código: 36010241.
Denominación anterior: colexio de educación infantil e primaria Dr. Eijo Garay.
Nova denominación: colexio de educación infantil e primaria Illas Cíes.
Santiago de Compostela, 8 de febreiro de 2010.
Jesús Vázquez Abad
Conselleiro de Educación e Ordenación Universitaria
CORRECCIÓN de erros.-Resolución do 10 de decembro de 2009, da Secretaría Xeral de Política Lingüística, pola que se anuncia a concesión de axudas para proxectos de fomento do uso do galego dos centros de ensino privados de Galicia, que imparten ensinanzas regradas de niveis non universitarios, para o curso escolar 2009-2010 (ED101A).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/02/2010

Advertido erro na citada resolución, publicada no DOG nº 5, do 11 de xaneiro de 2010, cómpre facer a seguinte corrección:
Punto 6, parágrafo primeiro, onde di: «Na solicitude figurará o nome do centro e o nome da persoa física ou xurídica titular co CIF/NIF correspondente», debe dicir: «Na solicitude figurará o nome do centro e o nome da persoa física ou xurídica titular co CIF/NIF correspondente ou, se for o caso, as agrupacións de persoas físicas ou xurídicas, as comunidades de bens ou calquera outro tipo de unidade económica que sexa titular destes centros».
RESOLUCIÓN do 14 de xaneiro de 2010, da Dirección Xeral de Relacións Laborais, pola que se procede á publicación das subvencións concedidas en virtude da Orde do 28 de xullo de 2009 pola que se establecen as bases reguladoras para a concesión, en réxime de concorrencia competitiva, das subvencións a pemes, para o impulso de actuacións en materia de responsabilidade social empresarial (RSE), no ámbito da Comunidade Autónoma de Galicia e se convocan para o exercicio 2009.
CONSELLERÍA DE TRABALLO E BENESTAR — III. OUTRAS DISPOSICIÓNS — 09/02/2010

De conformidade co disposto no artigo 15º da Lei 9/2007, do 13 de xuño, de subvencións de Galicia, e no artigo 11º.5 da Orde do 28 de xullo de 2009 pola que se establecen as bases reguladoras para a concesión, en réxime de concorrencia competitiva, das subvencións a pemes, para o impulso de actuacións en materia de responsabilidade social empresarial (RSE), no ámbito da Comunidade Autónoma de Galicia e se convocan para o exercicio 2009, procédese á publicación das subvencións concedidas que se indican no anexo a esta resolución.
Finalidade da subvención: as axudas teñen por obxecto a concesión de subvencións ás pemes para a realización de actuacións dirixidas ao fomento, difusión e sensibilización no ámbito da responsabilidade social empresarial, así como para a incorporación de plans e medidas que promovan a estabilidade no emprego e a reinserción laboral, no ámbito da Comunidade Autónoma de Galicia.
Norma reguladora: Orde do 28 de xullo de 2009 pola que se establecen as bases reguladoras para a concesión, en réxime de concorrencia competitiva, das subvencións a pemes, para o impulso de actuacións en materia de responsabilidade social empresarial (RSE), no ámbito da Comunidade Autónoma de Galicia e se convocan para o exercicio 2009 (Diario Oficial de Galicia número 153, do 6 de agosto de 2009).
Aplicación orzamentaria: 48.03.324A 474.0.
Crédito orzamentario: 328.535,00 . Estas axudas están cofinanciadas polo Fondo Social Europeo, nunha porcentaxe do 80%, a través do Programa operativo do FSE de Galicia 2007-2013, número CCI 2007 ES 051 PO 004.
Santiago de Compostela, 14 de xaneiro de 2010.
Odilo Martiñá Rodríguez
Director xeral de Relacións Laborais
Ver referencia pdf "02600D010P010.PDF"
RESOLUCIÓN do 18 de xaneiro de 2010, da Secretaría Xeral da Emigración, pola que se procede á publicación das subvencións concedidas, en virtude da Resolución do 26 de agosto de 2009, pola que se regulan as axudas para a realización de actividades culturais con destino aos lugares en que estean radicadas as entidades galegas no exterior.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 09/02/2010

De acordo co establecido na base décima do artigo 2º da Resolución do 26 de agosto de 2009, pola que se establecen e se regulan as axudas para a realización de actividades culturais con destino aos lugares en que estean radicadas as entidades galegas no exterior, esta secretaría xeral acorda facer pública a relación de candidatos que obtiveron axuda nesta convocatoria.
Estas axudas fináncianse con cargo á aplicación orzamentaria 40.50.312C.490.0 dos orzamentos xerais da Comunidade Autónoma de Galicia para o ano 2009.
No anexo relaciónanse os beneficiarios de subvención cunha contía igual ou superior aos 3.000 .
Santiago de Compostela, 18 de xaneiro de 2010.
J. Santiago Camba Bouzas
Secretario xeral da Emigración
Ver referencia pdf "02600D005P007.PDF"
CORRECCIÓN de erros.-Orde do 30 de outubro de 2009 pola que se autoriza o cambio de titularidade do centro privado Nebrija, do concello da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/02/2010

Advertido erro na publicación da orde citada, publicada no DOG nº 231, do 25 de novembro de 2009, cómpre facer a seguinte corrección:
Na páxina 18.227, no parágrafo terceiro da parte expositiva e na disposición primeira, onde di: «... Nebrija Torre de Hércules, S.L., ...»; debe dicir: «... Nebrija Torre de Hércules, S.L.L., ...».
CORRECCIÓN de erros.-Orde do 26 de novembro de 2009 pola que se aproba a modificación dos estatutos do Ilustre Colexio Oficial de Procuradores de Pontevedra.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 09/02/2010

Advertido erro na dita orde publicada no Diario Oficial de Galicia número 249, do 23 de decembro de 2009, cómpre facer a seguinte corrección:
Na páxina 19407, columna segunda, ANEXO, existe erro no texto da liña 9; onde di: «para continuar co oficial exercicio da representación procesual», debe dicir: «para continuar co eficaz exercicio da representación procesual do poderdante».
RESOLUCIÓN do 16 de febreiro de 2010 pola que se publica o plan de estudos de graduado ou graduada en Lingua e Literatura Galegas.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 11/03/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 30 de outubro de 2009 (publicado no BOE do 5 de xaneiro de 2010 por Resolución do secretario de Estado de Universidades do 13 de novembro de 2009).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de graduado/a en Lingua e Literatura Galegas, que quedará estruturado segundo consta no anexo.
Santiago de Compostela, 16 de febreiro de 2010.
Senén Barro Ameneiro
Reitor da Universidade de Santiago de Compostela
Ver referencia pdf "04800D004P039.PDF"
Ver referencia pdf "04800D005P039.PDF"
RESOLUCIÓN do 16 de febreiro de 2010 pola que se publica o plan de estudos de graduado ou graduada en Lingua e Literatura Inglesas.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 11/03/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 30 de outubro de 2009 (publicado no BOE do 5 de xaneiro de 2010 por Resolución do secretario de Estado de Universidades do 13 de novembro de 2009).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de graduado/a en Lingua e Literatura inglesas, que quedará estruturado segundo consta no anexo.
Santiago de Compostela, 16 de febreiro de 2010.
Senén Barro Ameneiro
Reitor da Universidade de Santiago de Compostela
Ver referencia pdf "04800D007P045.PDF"
CORRECCIÓN de erros.-Resolución do 2 de novembro de 2009, da Dirección Xeral de Relacións Laborais, pola que se dá publicidade ás festas laborais de carácter local para o ano 2010, correspondentes aos concellos das catro provincias da Comunidade Autónoma de Galicia.
CONSELLERÍA DE TRABALLO E BENESTAR — III. OUTRAS DISPOSICIÓNS — 11/03/2010

Advertidos erros na devandita resolución, publicada no Diario Oficial de Galicia nº 227, do 19 de novembro de 2009, é necesario facer a seguinte corrección:
-No anexo II, provincia de Lugo, na páxina 18.019, onde di: «48. Portomarín: 30 de xuño, San Pedro; 6 de setembro, Luns das Festas do Cristo da Victoria», debe dicir: «48. Portomarín: 29 de xuño, San Pedro; 6 de setembro, Luns das Festas do Cristo da Victoria».
RESOLUCIÓN do 16 de febreiro de 2010 pola que se publica o plan de estudos de graduado ou graduada en Filoloxía Clásica.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 11/03/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 30 de outubro de 2009 (publicado no BOE do 5 de xaneiro de 2010 por Resolución do secretario de Estado de Universidades do 13 de novembro de 2009).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de graduado/a en Filoloxía Clásica, que quedará estruturado segundo consta no anexo.
Santiago de Compostela, 16 de febreiro de 2010.
Senén Barro Ameneiro
Reitor da Universidade de Santiago de Compostela
Ver referencia pdf "04800D006P042.PDF"
Ver referencia pdf "04800D007P045.PDF"
RESOLUCIÓN do 4 de febreiro de 2010, da Dirección Xeral de Mobilidade, pola que se publican as subvencións concedidas ao abeiro da Orde do 25 de febreiro de 2009 (Diario Oficial de Galicia número 41, do 27 de febreiro), pola que se dispoñen as bases reguladoras e se convocan subvencións para establecer servizos de transporte público nocturno a lugares de lecer baixo a marca NoiteBus.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 03/03/2010

Por medio da Orde do 25 de febreiro de 2009, a Consellería de Política Territorial, Obras Públicas e Transportes (hoxe Consellería de Medio Ambiente, Territorio e Infraestruturas) convocou subvencións para establecer servizos de transporte público nocturno a lugares de lecer baixo a marca NoiteBus.
Unha vez rematada a tramitación de todas as solicitudes que se presentaron, e en cumprimento do artigo 14.3º da citada orde, debe dárselles publicidade ás subvencións concedidas.
En consecuencia,
RESOLVO:
Publicar como anexo as subvencións concedidas ao abeiro da Orde do 25 de febreiro de 2009, pola que se dispoñen as bases reguladoras e se convocan subvencións para establecer servizos de transporte público nocturno a lugares de lecer baixo a marca NoiteBus.
Santiago de Compostela, 4 de febreiro de 2010.
Miguel Rodríguez Bugarín
Director xeral de Mobilidade
Ver referencia pdf "04200D003P008.PDF"
Ver referencia pdf "04200D004P010.PDF"
CORRECCIÓN de erros.-Resolución do 20 de xaneiro de 2010 pola que se lles dá publicidade aos convenios de colaboración subscritos por Augas de Galicia no último cuadrimestre de 2009.
AUGAS DE GALICIA — III. OUTRAS DISPOSICIÓNS — 02/03/2010

Advertido un erro na resolución antes citada, publicada no Diario Oficial de Galicia nº 23, do 24 de febreiro de 2010, resulta necesario facer a seguinte corrección:
Engadir na relación de convenios de colaboración publicados no seu anexo, correspondentes ao último cuadrimestre do ano 2009, a addenda ao convenio de colaboración entre a Xunta de Galicia, o Concello de Lugo e a Confederación Hidrográfica Miño-Sil, para a execución do proxecto de acondicionamento da marxe dereita do río Miño en Lugo, asinado o día 30 de decembro de 2009.